open-index/open-wikipedia-markdown huggingface dataset:
Estlands fylker

Estland er inndelt i 15 fylker (estisk: *maakond*), som igjen består av 79 kommuner. Nedenfor oppgis alle fylkenes areal, folketall og fylkeshovedsteder. 

De fylkene vi kjenner i Estland idag, er ofte historiske, men ble i alle tilfeller nedlagt senest 1950, og gjenoppstod igjen i 1990. I mellomtiden, i årene 1950-90, var Estland og de andre sovjetrepublikkene inndelt i 41 rajoner, som i det alt vesentlige bar navnene til noen av dagens kommuner. Det var også en kort periode med inndeling i tre oblaster fra 1952 til 1953, nemlig Tallinn, Tartu og Pärnu oblast – bestående av henholdsvis 12, 13 og 14 rajoneer.

I 2017 ble fylkesgrensene noe endret, da enkelte kommuner ble overført til nye fylker.

## Liste over fylker


Estonia, administrative divisions - de - colored 2017.svg|Estlands fylker (2017 –)
Diagramm maakonnad.png|Prosentvis fordeling av befolkning pr. fylke (2015)
Eesti_maakonnad_2006.svg|Estlands fylker før reformen i 2017.


## Referanser


## Eksterne lenker
*
Mark Henry

**Mark Gordon Henry** (født 12. juni 1971) er en amerikansk fribryter signert med WWE World Wrestling Entertainments *[[Smackdown]]*. Mark Henry er nåværende «World Heavyweight Champion». Han vant tittelen fra Randy Orton på Night Of Champions 2011 i september. Og dette greide han etter 15 år. 20. november 2011 forsvarte Mark Henry sin tittel mot Big Show på WWE Survivor Series fra Madison Square Garden i New York. Mark Henry tapte kampen på grunn av diskvalifisering da han sparket Big Show i skrittet, men forble uansett World Heavyweight Champion.

## Karriere
### World Wrestling Entertainment
Han er kjent for å kalle seg selv «The World's Strongest Man» (verdens sterkeste mann). På WrestleMania 22 tapte han for Undertaker i en Casket kamp, og høynet Undertakers *WrestleMania* serie med seire til 14-0. Mark hadde Daivari som manager, men Daivari dro til fordel for den 216 cm høye kjempen, The Great Khali. Henry var i en lang periode inaktiv på grunn av en skade påført av Bastista.

Han returnerte 11. mai 2007 ved å angripe Undertaker (daværende World Heavyweight Champion) bakfra. Edge kom rett etter for å gripe muligheten ved å bruke sin Money in the Bank-kontrakt til å vinne tittelen fra Undertaker.

## Referanser


## Eksterne lenker
* 
* 
* 
* 
*  Offisiell hjemmeside
*  WWE-profil
*  Heavy Duty - Weightlifter Mark Henry is a prodigious prodigy  Sports Illustrated Vault artikkel fra 15. juli 1991
Generalkonferansen for mål og vekt

**Generalkonferansen for mål og vekt** er meterkonvensjonens høyeste besluttende instans og fastsetter definisjonene i SI-systemet. Den samles i Paris med fire til seks års mellomrom.

Under CGPM ligger det permanente kontoret Bureau international des poids et mesures (BIPM) i Sèvres i Frankrike. BIPMs oppgave er å, mellom CGPM-konferansene, forberede de beslutninger som skal tas, samt å arbeide internasjonalt for gjennomføring av de beslutninger som er tatt av CGPM. Den 20. mai 1875 ble en internasjonal avtale kjent som *Convention du Mètre* (Meterkonvensjonen) og signert av 17 stater. Denne avtalen etablerte en rekke organisasjoner for å føre internasjonale aktiviteter knyttet til ensartet system for mål.

## Fotnoter

## Referanser
Ülemistesjøen

**Ülemistesjøen** (estisk: *Ülemiste järv*) er den største innsjøen i nærheten av Estlands hovedstad Tallinn. Arealet er totalt 9,6 km² og innsjøen er inntil 6 meter dyp. Det meste av byens drikkevann hentes fra denne innsjøen og Tallinn lufthavn ligger på østsiden av innsjøen. Flyplassen har nødvendig utstyr for raskt å kunne taue ut fly som styrter i sjøen.

I innsjøen ligger det en stein kalt «Lindakivi». I estisk mytologi sier man at steinen var en av steinene Linda bar til Kalev sin grav ved Toompea, men som falt ut av forkledet hennes. Hun satte seg på steinen og gråt, og slik ble dermed innsjøen dannet. Et annet sagn sier at «Gamle Ülemiste» bor i innsjøen. Dersom noen møter han, skal han visstnok spørre: «Er Tallinn klar nå?». Og om personen da svarer «ja», så vil han flomme over byen. Det rette svaret vil altså vere «Nei, det er mye som ennå må gjøres».
Myers-Briggs Type Indicator

**Myers-Briggs typeindikator**, på engelsk **Myers-Briggs Type Indicator** (**MBTI**), er en typeindikator som bygger på positiv psykologi. MBTI ble utviklet av amerikanerne Katharine Cook Briggs og hennes datter Isabel Briggs Myers med inspirasjon fra Carl Jung. 

MBTI tester har blitt kritisert som pseudovitenskapelig, men er blant verdens mest brukte personlighetsverktøy. I Norge er det Assessio som innehar rettighetene for MBTI og representerer Myers-Briggs Company i Norge.

## Testen

Basert på individuelle svar identifiserer instrumentet hvilken av de 16 ulike personlighetstypene som beskriver personen. Personlighetstypen representeres i fire separate kategorier, hvor hver kategori består av to motpoler. De fire kategoriene beskriver områder som i kombinasjon danner grunnlaget i en persons personlighet slik:

De 16 personlighetstypene er:

## Granskning
MBTI har gjennomgått over 6000 uavhengige forskningsrapporter og er gransket av STP i Sverige, DNV i Norge, British Psychological Society i Storbritannia og Buros Center for Testing i USA. 

## Referanser


## Se også
* Jungiansk typeindeks
* 16PF
* Personlighetstest
* Psykometri
Macphersonrapporten

**Macphersonrapporten** (formelt **The Stephen Lawrence Inquiry**, «Stephen Lawrence-granskningen») er resultatet av en granskning av Metropolitan Police Services etterforskning av mordet på Stephen Lawrence, spesielt i forhold til beskyldninger om rasisme innen politiet. Rapporten har navn etter Sir William Macpherson, som ledet undersøkelsen.

## Bakgrunn

På kvelden den 22. april 1993 ble den 18 år gamle Stephen Lawrence og hans venn Duwayne Brooks utsatt for et rasistisk motivert angrep i Eltham i London. Lawrence ble knivstukket to ganger av en gruppe ungdommer, som blant annet kalte ham «nigger».

Ingen ble pågrepet etter mordet, og det fremkom alvorlige anklager om rasisme innenfor politiet under etterforskningen. To internetterforskninger frikjente politiet, men dette førte til forsterkede protester, og forholdene ble etter hvert meget anspent. Granskningen som ledet frem til Macphersonrapporten ble satt i gang for å få en grundig gjennomgang av saken ledet av personer utenfor politiet.

## Rapportens konklusjoner
Rapporten gav en sterkt fordømmende beskrivelse av det den omtalte som «institusjonell rasisme» innenfor Metropolitan Police og andre politistyrker i Storbritannia.

Det ble gitt 70 anbefalinger til tiltak som kunne forbedre forholdene. Blant de høyest prioriterte var økt rekruttering av svarte og asiatiske polititjenestemenn. 
 
Videre ble det foreslått å endre flere lover. Det mest kontroversielle var et forslag om å endre loven om «double jeopardy», som forhindrer at en person kan tiltales to ganger for samme forbrytelse. I rapporten ble det foreslått å åpne for ny tiltale i enkelte spesielle tilfeller, fordi loven fører til at en person som har blitt feilaktig frikjent ikke kan tiltales på nytt dersom nye bevis dukker opp.

## Eksterne lenker

* Macphersonrapporten
Hopi

**Hopi** er en nordamerikansk indianerstamme. Flesteparten av hopiene bor på det 6&nbsp;000 km² store reservatet nordøst i Arizona. Reservatet er fullstendig omsluttet av navahoreservatet.

## Eksterne lenker
*
Emblem (andre betydninger)

Ordet **emblem** har flere betydniger:

*Emblem, et merke eller en avbilding, i tillegg til en særskilt sjanger innenfor litteraturen.

*Emblem (Ålesund), et større tettsted utenfor Ålesund.

*Emblem Idrettslag
Adachi

**Adachi** (足立区 -ku) er en av Tokyos 23 bydeler.

Adachi-ku ble opprettet den 15. mars 1947.
## Eksterne lenker
*
Nerima

**Nerima** (練馬区 -ku) er en av Tokyos 23 bydeler, og ligger nordvest i byen. Området grenser til disse bydelene:  Itabashi i øst, og Suginami, Toshima og Nakano i sør.

Bydelen er spesiell i så måte at den kaller seg selv en by.
## Eksterne lenker
*
Arakawa

**Arakawa** (荒川区 -ku) er en av Tokyos 23 bydeler. Området har sitt navn fra elven med samme navn, og grenser til disse bydelene: Adachi, Kita, Bunkyo, Taito og Sumida.
1. november 2005 hadde Arakawa-ku en befolkning på 191 467 innbyggere.
## Eksterne lenker
*
Valørløse frimerker

**Valørløse frimerker** er en type frimerker uten påtrykt verdiangivelse.

I Norge ble valørløse frimerker lansert av Posten Norge 1. september 2005. Andre land hadde da benyttet valørløse frimerker i flere år. I USA ble frimerker uten verdiangivelse lansert i 1975 og i Storbritannia i 1989. Frimerker uten påtrykt verdi kan brukes selv om portotakstene har steget siden kunden kjøpte dem. 

## Bruk i Norge
Frimerkene som selges i Norge er gyldig for frankering i første vektsats (20 gram) i A- og B-prioritet innenlands eller A-prioritet utenlands. Frimerkene kan også kombineres med andre frimerker for å dekke høyere portotakster.

Norske, valørløse frimerker utgitt før 6. februar 2007 er påtrykt bokstaven A eller B, fordi de kun ble utgitt for innenlands portotakster. Senere utgivelser har i tillegg teksten "INNLAND" (eller "NOREG"), "EUROPA" eller "VERDEN", alt etter hvilken sats de gjelder for. Denne teksten bestemmer salgspris og frankeringsverdi, men alle frimerker er gyldige til porto overalt. 

Fra 1. januar 2018 ble skillet mellom A- og B-prioritet opphevet, og valørløse frimerker er ikke lenger merket A eller B.

## Referanser
«Løvendals Galei»

«**Løvendals Galei**» var en fregatt i den dansk-norske flåten under kommando av Peter Wessel «Tordenskiold».

Skipet var bygget av Jørgen Pedersen Lund i Langesund, ble sjøsatt i 1712 og var oppkalt etter adelsmannen Waldemar Løvendal. Hun var 90 fot (27 meter) lang og var utrustet med 12 sekspunds og 6 firepunds kanoner av jern. Foruten disse hadde hun også 50 snapphaner og 50 pistoler, 50 tordenbørser og 50 huggerter. Det var etter sigende et meget hurtigseilende skip og gikk også under navnet *Kattegats skrekk*.

Fregatten skulle krysse for seg selv med støtte av snauen «Neptunus» i Kattegat og Skagerrak. Den første prisen var den beryktede, svenske kaperbåten «Svenska Vapnet», som ble ført til København og der omdøpt til «Norske Våben». En annen kjent prise var den svenske fregatten «Hvita Örn» som ble omdøpt til «Hvide Ørn» og som Tordenskiold overtok kommandoen på.

Det var dette skipet Tordenskiold førte under slaget i Dynekilen. «Løvendals Galei» fortsatte som patruljeskip i dansk-norsk tjeneste, inntil det gikk ut av skipsregisteret i 1727.

## Referanser


## Eksterne lenker
* maritimt.net *Kattegats Skrekk*, skipet i midten er Wessels fregatt *Løvendals Galei*
Leicestershire Constabulary

**Leicestershire Constabulary** er en regional britisk politistyrke med ansvar for Leicestershire, inkludert Leicester, og Rutland. Hovedkvarteret ligger i Enderby. Nåværende fylkespolitimester er Simon Cole.

## Historie
Leicestershire Police ble opprettet i 1839. I 1951 ble det slått sammen med Rutland Constabulary for å utgjøre Leicestershire and Rutland Constabulary. I 1967 ble det slått sammen med Leicester City Police for å utgjøre Leicester and Rutland Constabulary. Etter loven om lokalregjering (*Local Government Act*) i 1972 som først kom i kraft i 1974 ble det omdøpt til Leicestershire Constabulary. I 2012 endret navnet på nytt til Leicestershire Police for å «være i overensstemmelse med moderne politiarbeid».

## Referanser


## Eksterne lenker
* Politiets offisielle nettsted
* Day in the life of Chief Constable Simon Cole, fra BBC Radio Leicester
* Leicestershire Constabulary Roll of Honour
Nav

Et '''nav''' er midtblokken og knutepunktet i et hjul.

**Nav** kan også referere til:
* NAV eller Nav, Ny arbeids- og velferdsforvaltning
* Nav (nettverk), et knutepunkt i et datanett
* NAV (TV-serie), komiserie
* NAV, Norske Akevitters Venner
* Norton AntiVirus, et antivirusprogram
* NAV (børsverdi), (**) et uttrykk for et børsnotert selskaps børsverdi
Koto (Tokyo)

**Kôtô**  (江東区 -ku) er en av Tokyos 23 bydeler.
Kôtô-ku ble opprettet den 15. mars, 1947.
## Eksterne lenker
*
Kontekst

**Kontekst** (fra latin: *contextus*, «sammenveving») er begrepet for omstendighetene omkring en hendelse eller en tilstand. Konteksten virker inn på hvordan vi tolker denne hendelsen eller tilstanden, og den vil også virke inn på hvordan hendelsen forløper. Dersom det gjelder personer, skal det beskrive tiden personen levde i.

I pragmatikken er kontekst all informasjon og kunnskap som er nødvendig ut over språklig kompetanse som vi trenger for å forstå en ytring eller en tekst. Det kan være kunnskap om forholdet mellom sender og mottaker. Slik kunnskap er nødvendig om vi skal tolke ytringen «Kommer du?» som en oppfordring eller et nøytralt spørsmål. Det kan videre basere seg på den fysiske situasjonen eller de kulturelle rammene som ytringen forekommer i.

I de fleste tekster (*mangler referanser*) forutsettes en viss faktisk eller kulturell bakgrunnskunnskap for at teksten skal kunne tolkes og forstås rett. En slik bakgrunnskunnskap er også en del av konteksten.

## Eksterne lenker
* Kontekst; fra Bibliotekarstudentens nettleksikon om litteratur og medier (pdf-fil)
Emmy Rossum

**Emmanuelle Grey Rossum** (født 1986) er en amerikansk sanger, låtskriver og filmskuespiller. Hun er kjent for sine roller i *Poseidon*, *[[The Day After Tomorrow]]*, *Phantom of the Opera* og *Beautiful Creatures*. Hun hadde en hovedrolle i komiserien *[[Shameless]]*.

Rossum debuterte 7 år gammel på Metropolitan Opera i New York der hun sang barneroller. Hun tok senere utdanning i klassisk sang og opera.

## Filmografi (utvalg)

## Filmpriser og prisnominasjoner

## Referanser


## Eksterne lenker
* 
* 
* 
*
Port of Liverpool Police

**Port of Liverpool Police** er en liten, spesialisert britisk politistyrke med ansvar for havneområdene i Liverpool, Bootle og Birkenhead. 

Styrken ble opprettet 19. juni 1975. De omkring 55 tjenestemennene (pr. 2006) har full politimyndighet innenfor havneområdene og opptil en *mile* utenfor. 
## Eksterne lenker
*
Kita

**Kita** (北区 -ku) er en av Tokyos 23 bydeler. *Kita* betyr "nord", og henviser til bydelens beliggenhet i Tokyo. Området grenser til disse bydelene: Adachi, Arakawa, Itabashi, Bunkyo og Toshima.

Kita-ku ble grunnlagt 15. mars, 1947.

## Elver
*Arakawa
*Sumida

## Eksterne lenker
*
Satslære

**Satslære** er et musikkteoretisk fag, hvor man lærer om en komposisjons **sats**, dvs. hvordan tonene i et musikkverk er satt sammen for å danne en helhet. Ved hjelp av ulike klangstablinger og lineære stemmeføringer etter ulike typer harmoniske progresjoner, får man forskjellige typer sats. Satslære er således et håndverk, som er viktig innen komposisjon og arrangement. I faget satslære undervises det tradisjonelt i firstemmig sats, som er den typen sats som er mest regelbunden, og har lengst tradisjoner i vesteuropeisk musikk.
Greve Duckula

**Greve Duckula** er en fikitv figur, en «vegetarisk vampyr-and» i den animerte tv-serien med samme navn. Serien gikk første gang på tv i England den 16. september 1988. Det ble i alt laget 65 episoder, hver med en spilletid på 22 minutter. Serien var en spin-off fra *[[Dangermouse]]*, en serie hvor en ond versjon av Greve Duckula var en av skurkene. 

Serien var en parodi på historien om Grev Dracula av Bram Stoker. Serien tar plass i «Slottet Duckula» hvor Greve Duckula bor sammen med sin tjener Igor, og Nanny. Nesten alle karakterene i serien var fugler.  

Historien (som er vist i åpningssekvensen i hver episode) viser at Duckula hadde vært aktiv som vampyr i århundrer. Han kunne bare bli drept ved å bli utsatt for sollys eller og få en trestake gjennom hjertet. Duckula hadde faktisk dødd opptil flere ganger, men hadde blitt «gjenopplivet» under et mystisk ritual en gang hvert århundre, «når månen er i vannmannens åttende hus». Hver gang ble Duckula bragt tilbake som en ny versjon av sitt gamle jeg, men husket lite eller ingenting om sin fortid. Dermed kunne hver inkarnasjon utvikle sin egen personlighet og interesser. Men som åpningssekvensen sier det, «Den siste gjenfødelsen gikk ikke som planlagt», fordi man hadde brukt tomatketchup i stedet for blod. Dermed ble ikke den nye reinkarnasjonen en blodtørstig vampyr, men en vegetarvampyr. 

## Norske stemmer
* **Greve Duckula:** Anders Hatlo
* **Igor:** Trond Brænne 
* **Nanny:** Mari Maurstad

**Engelske stemmer**
* **Greve Duckula:** David Jason
* **Igor:** Jack May
* **Nanny:** Brian Trueman
* **Dr Von Goosewing:** Jimmy Hibbert
* **Fortelleren:** Barry Clayton
* **Varierende:** Ruby Wax

## Medvirkende
* Manusforfattere: Brian Trueman, Jimmy Hibbert, Peter Richard Reeves, Jan Needle, John Sayle
* Animasjonssjef: Carlos Alfonso, Jean Flynn
* Design: Chris Randall, Dan Whitworth, Margaret Riley, Paul Salmon, Vincent James, Edmund Williams
* Storyboard: Ben Turner, Vincent James, John Stevenson, Andy Roper, Keith Scoble, Gordon Davis, Mario Phillips, Stephen Simpson, Gregor Smith, Holio Martinez, Raul Nixon, Ted Stephens, Clive Hamilton, Mike Whaite
* Musikk: Mike Harding
* Kjenningsmelodi sunget av: Mike Harding, Doreen Edwards
* Klippere: Zyggy Markiewicz, Hilary Wyatt, Patrick Haggerty
* Assistant editors: Bob Ashton, Knoila Anderson
* Regissør / associate producer: Chris Randall
* Produsenter: Brian Cosgrove, Mark Hall
* Produksjonsleder: John Hambley

## Eksterne lenker
* Cosgrove Halls offisielle Greve Duckula-side
* Episode Guide
* Fanside
* Tysk Fan Side (Verdens største Duckula-side)
* Greve Duckula på IMDB
Dynekilen

**Dynekilen** er en liten fjord i Strömstad kommune i Bohuslän, Sverige. 

Dynekilen skjærer seg drøyt 5 km østover inn i Bohuslän-kysten på høyde med sydenden av Herføl i Hvaler kommune. På sitt smaleste, i det trange Björnsundet, er Dynekilen knapt 50 meter bred, men åpner seg innenfor til en grunn fjord med tilstøtende brakkvannspoller. Ved utløpet av Dynekilen ligger camping- og feriestedet Lökholmen.

Fjorden er mest kjent for at Peter Wessel Tordenskiold her ødela en stor svensk flåte den 8. juli 1716 i slaget ved Dynekilen.

## Referanser
Ayers

**Ayers** er et etternavn og kan referere til:

*Bill Ayers, professor ved University of Illinois i Chicago og tidligere medlem i organisasjon Weatherman 
*Thomas G. Ayers, amerikansk forretningsmann, filantrop og far til Bill Ayers
*Edward L. Ayers, rektor ved University of Richmond
*Eli Ayers, første oberst i American Colonization Society
*Henry Ayers, tidligere førsteminister i Sør-Australia
*Kevin Ayers, britisk rockeartist
*Michael R. Ayers, britisk filosof
*Nathaniel Ayers, schizofren musiker
*Randy Ayers, amerikansk basketballtrener
*Ron Ayers, britisk ingeniør og designer av ThrustSSC
*Roy Ayers, funk, soul og jazz vibrafonspiller
*Rufus A. Ayers, amerikansk advokat, forretningsmann og politiker

Kan også referere til:
*Ayers Music Publishing Company, en fiktivt selskap i Ayn Rands roman: *[[Atlas Shrugged]]*

eller stedet:
*Uluru, også kalt Ayers Rock, er en fjellformasjon som ligger i Nordterritoriet, i det sentrale Australia, oppkalt etter  Henry Ayers.
Lotus

**Lotus** kan referere til:

Planter:
* Lotusfamilien, *Nelumbonaceae* i ordenen Proteales
* Lotusslekten, *Nelumbo* i lotusfamilien
* Lotusrot, en plante med vitenskapelig navn *Nelumbo nucifera*
** Lotusblomst, et symbol i indiske religioner
* Lotustre, en plante i gresk mytologi
* Tiriltungeslekta, en gruppe erteplanter med vitenskapelig navn *Lotus*

*Planter i nøkkerosefamilien:
** Blå lotus
** Hvit lotus
** *[[Nymphaea lotus]]*

Annet:
* Lotus (bilmerke)
* Lotus Racing
* «Lotus» (R.E.M.-sang), en sang av  bandet R.E.M.
* Lotusstilling, en sittestilling for meditasjon
* Team Lotus
* Lotus (band), en norsk popgruppe
Black July

**«Black July»** (svart juli) er navnet som vanligvis brukes på massakrene på tamiler i Sri Lanka som startet 23. juli 1983. Etter at separatistbevegelsen LTTE angrep og drepte 13 regjeringssoldater nord på Jaffnahalvøya tok rasende singalesere hevn mot sivile tamiler; tusenvis ble drept og titusenvis måtte flykte. «Black July» regnes som begynnelsen på den væpnede etniske konflikten på Sri Lanka.

## Et vannskille

Drap og plyndring av tamilminoriteten av den singalesiske majoriteten kom etter et LTTE angrep på en regjeringspatrulje i Jaffna hvor separatistbevegelsen drepte 13 regjeringssoldater BBC. Den singalesiske mobbens herjinger varte i over to uker mens regjeringsstyrkene holdt seg passive. Det måtte en skarp advarsel til fra India under sin daværende statsminister Indira Gandhi før regjeringen i Sri Lanka stoppet herjingene.

## Tap

Angrepet utløste voldsomme hevnaksjoner rettet mot den tamilske sivilbefolkningen, og mellom 500 og 2&nbsp;000 tamiler ble drept, mange med økser og kniver og andre ble brent levende. I hovedstaden Colombo ble tusenvis av hus ødelagt og Tamiler flyktet til India og andre land.

## Eksterne lenker

* Folkemord på Sri Lankans Tamiler (engelsk)
* "July still black after twenty years" – fra den offisielle nettsiden til Sri Lankas regjering (engelsk)
* Tamilnation – omfattende dekning av «Black July» (engelsk)
* Sri Lankas tidligere president, Chandrika Kumaratunga Bandaranaike om «Black July»
Firstemmig sats

**Firstemmig sats** er en tradisjonell og vanlig brukt musikalsk satsteknikk som tar sikte på å fordele fire selvstendige stemmer, ofte representerert av de menneskelige stemmeleiene, altså sopran, alt, tenor og bass.

Den firstemmige satsen skal ved hjelp av et regelverk skape både homofon/vertikal overensstemmelse, og polyfon/horisontal selvstendighet. På denne måten får man stemmer som i seg selv er sangbare og interessante, og som følger kontrapunktiske regler, samtidig som de hele tiden danner akkorder, som følger en tonalt logisk progresjon. 

Firstemmig sats utviklet seg i det 17. århundre, fra homofone vokal- og instrumentalsatser, laget i renessansens stil. I dag regnes Johann Sebastian Bachs firstemmige sats som spesielt mønstergyldig, da den oppfyller alle satsens krav på en musikalsk svært vellykket måte.

Max Reger brukte firstemmig sats på en harmonisk sofistikert måte i både verdslig og sekulær musikk.

## Litteratur
*  Roger Jeffs: ''Satslære'', Gyldendal 1995, ISBN 9788205226883 
* Sigvald Tveit: ''Harmonilære fra en ny innfallsvinkel'' , Universitetsforlaget 2008, ISBN 9788215012117
* Ulrich Kaiser: *Der vierstimmige Satz, Kantionalsatz und Choralsatz.* Kassel 2002, ISBN 3-7618-1478-X.

## Eksterne lenker
* Christian Köhn: ''Einführung in die funktionale Harmonielehre: «8. Vierstimmiger Satz»'', matthies-koehn.de
* Ulrich Kaiser: ''Choralsatz schreiben'', undervisningsmateriale,  musikanalyse.net
Ingolf Pedersen

**Carl Ingolf «Skruen» Pedersen** (født 7. desember 1890 i Skien, død 2. januar 1964 samme sted) var en norsk fotballspiller og baker fra Skien, kjent
som en av sin tids fremste idrettsutøvere. 

Han var keeper på Odd i en årrekke.  Med klubben ble han 
i 1924 den første i Norge som vant fem cupmesterskap: 1913, 1915, 1919, 1922 og 1924. Han mottok sølv for 2.-plass i 1910 og 1921. Etter oppleggingen i 1924 var han senere oppmann i klubben.  

Han var fast på Norges herrelandslag i fotball mellom 1912 og 1917, 
inkludert Sommer-OL 1912. Hans debut kom i to treningskamper mot Celtic i tidlig juni 1912,
med tap 1-3 og 1-4, der  Pedersen reddet overbevisende mange av Jimmy Quinns skudd.
Til slutt hadde Pedersen sluppet inn 69 mål i de 19 kampene hvorav ingen endte med seier.

Tilsammen hadde han over 500 kamper for Odd, Grenland kretslag og landslaget. I tillegg var han blant landets fremste innen skøyter og friidrett.

## Referanser


## Eksterne lenker
*
Otto Aulie

**Otto Wilhelm Aulie** (født 27. september 1894 i Tønsberg, død 9. februar 1923 i Skien) var en norsk fotballspiller. Han spilte høyre back for Odd og Lyn, og ble norgesmester med Odd i 1913 og 1915.

Aulie fikk til sammen 28 landskamper for , og spilte blant annet alle Norges tre kamper under OL i Antwerpen i 1920. I 23 av landskampene, samt en mengde klubbkamper, hadde han Per Skou som makker i forsvaret. Duoen var så samspilte at de gikk under navnet «Skoulie». Skou var plasseringssikker og hadde godt overblikk, mens Aulie var sterk, hurtig, god til å takle og en dyktig hodespiller.

Otto Aulie døde av hjernehinnebetennelse i 1923, bare 28 år gammel.

## Referanser




## Eksterne lenker
*
Terrasse (geologi)

**Terrasser** (geol.) er i alminnelighet trappetrinnsaktige avsatser i terrenget, men brukes særlig om avleiring med horisontal overflate, dannet ved at en del av en fjord, innsjø eller sakte rennende elv er blitt fylt opp til vannspeilet med sedimenter (grus, sand el. leire). I Norge finnes terrasser vanligvis i flere trinn oppover fra elvens munning i fjorder og lavtliggende innsjøer. Ved de forskjellige stadier i landets heving etter siste istid ble det dannet oppfyllinger (deltaer), som senere er blitt hevet opp over vannflaten og gjennomskåret og tært bort av elvene, slik at det nå bare finnes rester av dem som terrasser langs dalsidene. Terrasser kan også dannes ved bølgeslagets graving og avleiring av grus på rullestein ved stranden.
Freifjordtunnelen

**Freifjordtunnelen** er en undersjøisk veitunnel og en del av Krifast, Kristiansund og Freis fastlandsforbindelse, åpnet for trafikk august 1992. Den er en del av riksvei 70. Ved åpningen var tunnelen verdens lengste undersjøiske veitunnel, med lengde  og dybde 130 m under havet. Største stigning i Freifjordtunnelen er 9 %. Tunnelen har et tverrsnitt på 70 m2. På holmen «Belgen» i Freifjorden er det en luftesjakt. Det er forbudt for gående og syklende i tunnelen.

Ved åpningen erstattet Freifjordtunnelen fergesambandet Høgset – Kvitnes.

## Se også
*Gjemnessundbrua
*Bergsøysundbrua
*Veitunneler i Norge
*Undersjøiske veitunneler i Norge

## Referanser


## Eksterne lenker
* The World's Longest Tunnel Page
* Nye Freifjordtunnelen ferdig hos Statens vegvesen
VM i ishockey for menn 1947

**VM i ishockey for menn 1947** var det 14. verdensmesterskapet og det 25. europamesterskapet i ishockey for menn arrangert av Det internasjonale ishockeyforbundet (IIHF). Turneringen ble arrangert i Praha i Tsjekkoslovakia fra 15. til 23. februar 1947. Kampene ble spilt på Zimní stadion Štvanice. Åtte lag deltok, og det ble spilt en enkeltserie der alle lagene møttes en gang. Dermed ble VM avgjort for første gang etter ligaformatet, som ble brukt frem til 1992.

De 11-dobbelte verdensmesterne fra Canada deltok ikke i turneringen. I deres fravær ble vertsnasjonen Tsjekkoslovakia verdensmestere for første gang og europmestere for syvende gang. Sverige tok sølv mens Østerrike vant bronse.

Sverige hadde slått Tsjekkoslovakia 2–1 i nest siste runde og sto til å vinne turneringen. Men da svenskene gikk på en skrell og tapte 1–2 til Østerrike i turneringens siste runde, mens Tsjekkoslovakia slo USA 6–1, vant turneringen. I Sverige ble Tre Kronor anklaget for å ha «druknet i det gode tsjekkiske ølet» og dermed tapt den «gitte gullmedaljen».

## Arenaer
Det var tredje gang Praha arrangerte ishockey-VM (de hadde tidligere arrangert VM i 1933 og 1938).

## Resultater

 15. februar
 Østerrike        – Polen           10 – 2 (3-1,2-1,5-0)
 Tsjekkoslovakien – Romania         23 – 1 (4-0,7-1,12-0)
 Sverige          – Sveits           4 – 4 (2-2,1-0,1-2)

 16. februar 
 Sverige          – Belgia          24 – 1 (8-0,7-1,9-0)
 Polen            – Romania          6 – 0 (2-0,1-0,3-0)
 USA              – Sveits           4 – 3 (0-0,3-2,1-1)

 17. februar 
 Østerrike        – Belgia          14 – 5 (2-0,6-0,6-5)
 Sveits           – Romania         13 – 3 (7-0,0-2,6-1)
 Sverige          – USA              4 – 1 (1-0,2-0,1-1)

 18. februar 
 Tsjekkoslovakia  – Østerrike       13 – 5 (2-3,6-0,5-2)
 USA              – Belgia          13 – 2 (5-1,5-0,3-1)
 Sverige          – Polen            5 – 3 (0-1,4-1,1-1)

 19. februar
 Østerrike        – USA              6 – 5 (2-1,2-3,2-1)
 Sverige          – Romania         15 – 3 (6-2,6-0,3-1)
 Tsjekkoslovakia  – Polen           12 – 0 (3-0,2-0,7-0)
 Sveits           – Belgia          12 – 2 (3-1,7-0,2-1)

 20. februar
 USA              – Romania         15 – 3 (6-0,3-1,6-2)
 Polen            – Belgia          11 – 1 (1-0,6-0,4-1)
 Tsjekkoslovakia  – Sveits           6 – 1 (2-1,2-0,2-0)

 21. februar
 Østerrike        – Romania         12 – 1 (2-0,5-0,5-1)
 USA              – Polen            3 – 2 (1-0,1-2,1-0)
 Tsjekkoslovakia  – Belgia          24 – 0 (9-0,5-0,10-0)

 22. februar
 Romania          – Belgia           6 – 4 (2-1,3-0,1-3)
 Sveits           – Østerrike        5 – 0 (3-0,0-0,2-0)
 Tsjekkoslovakia  – Sverige          1 – 2 (0-1,0-1,1-0)

 23. februar
 Sveits           – Polen            9 – 3 (3-1,1-0,5-2)
 Østerrike        – Sverige          2 – 1 (1-0,0-0,1-1)
 Tsjekkoslovakia  – USA              6 – 1 (2-0,1-1,3-0)

## Tabell

## Sluttplassering VM

## Sluttplassering EM

## Kilder
* Resultater www.hockeyarchives.info
### Noter
Hans Nordahl

**Hans Nordahl** (født 29. april 1918 i Oslo, død 15. august 1993) var en norsk fotballspiller. Hans navn er synonymt med Skeid, hvor han spilte over 500 førstelagskamper, og scoret over 200 mål. Dette til tross for at han mistet mange år av sin karriere på grunn av krigen.

Nordahl ble cupmester fem ganger: i 1947, 1954, 1955, 1956 og 1958. Han spilte sin siste cupfinale i en alder av 40 år og 173 dager, og er med det den eldste spilleren som har vunnet en cupfinale (Sandefjords Arvid Havnås var 42 år og 19 dager da SBK tapte finalen i 1959, og er med det norgesmesterskapets eldste finalist).

Nordahl hadde også en lang landslagskarriere. Han debuterte for  allerede i 1938, og spilte sin siste landskamp i 1954 &ndash; men til tross for at landslagskarrieren strakk seg over en lang tidsperiode, spilte Nordahl relativt få landskamper. Totalt spilte han 19 A-landskamper, og scoret åtte mål for Norge.

I 2012 vedtok Sagene bydelsutvalg å gi en nyanlagt vei i boligprosjektet Grefsen stasjonsby navnet Hans Nordahls gate.

## Referanser




## Eksterne lenker
*
Crazy Horse

**Crazy Horse** har flere betydninger:

* Crazy Horse (Lakota-høvding) (ca. 1838&ndash;1877), Lakota-høvding kjent for sin motstand mot den amerikanske hæren.
* Crazy Horse (band), amerikansk band, best kjent for sitt mangeårige samarbeid med Neil Young.
* Crazy Horse (Paris), kabaret i Paris.
Corinthians FC

**Corinthians Football Club** var en engelsk fotballklubb. Klubben holdt til i London. Klubben ble stiftet i 1882 og var Englands ledende amatørklubb fram til 1. verdenskrig.

På 1880-tallet besto store deler av Englands landslag av spillere fra Corinthians, og i to landskamper mot Wales i 1894 og 1895 besto hele landslaget av spillere med tilknytning til Corinthians. Disse rekordene er imidlertid ikke godkjent av Englands fotballforbund (FA), siden de fleste av spillerne på Corinthians også hadde tilknytning til andre lag, blant annet universitetslagene.

Corinthians' egne klubbregler forbød klubben å spille turneringer som cup eller seriespill, og klubben spilte derfor bare vennskapskamper i mange år. Det er antatt at klubben ville ha vunnet FA-cupen flere ganger hvis de hadde deltatt. I 1884 slo de for eksempel Blackburn Rovers 8-1 kort tid etter at Blackburn-laget hadde vunnet FA-cup-finalen over Queens Park. I 1903 vant Corintians 10-3 over et Bury-lag med 10 av spillerne som hadde slått Derby County 6-0 i det årets FA-cup-finale.

I 1904 slo Corinthians Manchester United 11-3. Det er Manchester-lagets største tap til dags dato.

Corinthians deltok for første gang i en turnering i 1900, da de slo daværende ligamestre Aston Villa 2-1 i det såkalte *Sheriff of London Shield* (en kortlivet årlig finale mellom det beste profesjonelle og amatør-laget, og en forløper for dagens Charity Shield-kamper). På begynnelsen av 1900-tallet spilte Corintians vennskapskamper over hele Europa, i Sør-Afrika, Sør-Amerika, USA og Canada. I 1902 begynte Real Madrid å spille i hvite drakter lik draktene til Corinthians.

Corinthians ble endelig med i FA-cupen i 1922, men da var laget dårligere enn det hadde vært i tiårene før, og den store suksessen uteble. I årene fram til 1925 nådde ikke klubben lenger enn til 2. runde. I 1925 ble FA-cupen omorganisert, og lagene i 1. og 2. divisjon kom først inn i cupen i 3. runde (en ordning som fremdeles gjelder). Som eneste lag utenfor de to øverste divisjonene i ligaen fikk også Corinthians walkover til 3. runde de neste årene. Klubben nådde imidlertid aldri lenger enn til 4. runde, noe som skjedde i sesongene 1926/27 og 1928/29. Fra og med sesongen 1934/35 måtte klubben igjen starte i 1. runde av cupen.

I 1939 slo Corinthians seg sammen med Casuals FC til Corinthian Casuals FC, og tok Casuals' plass i den regionale serien Isthmian League. De rakk imidlertid bare å spille en kamp før 2. verdenskrig brøt ut høsten 1939. Corinthian Casuals har nådd 1. runde i FA-cupen bare to ganger, i 1965 og 1983. Høsten 2006 spiller Corinthian Casuals i Isthmian Leagues 1. divisjon, nivå 8 i ligasystemet.

## Litteratur
* Collett, Mike (1993): *The Guinness Record of the FA Cup*, Guinnes Publishing, Enfield. ISBN 0-85112-538-7

## Eksterne lenker
* Corinthian Casuals' offisielle nettsted
Allen Klein

**Allen Klein** (født 18. desember 1931, død 4. juli 2009) var en amerikansk advokat, forretningsmann og plateselskapsdirektør (*executive*). Han startet sitt eget plateselskap ABKCO Records i 1961, der ABK står for Allen og Betty Klein. Deres sønn Jody Klein er i dag selskapets president.

Klein er best kjent sin kontroversielle administrasjon og forvaltning av musikere på 1960- og 1970-tallet. Hans navn knyttes til en rekke kjente navn, som Sam Cooke, The Animals, Herman's Hermits, The Rolling Stones, The Beatles og de enkelte medlemmene av The Beatles, unntatt Paul McCartney. 

John Lennons sang fra 1974, «Steel and Glass» på albumet *[[Walls and Bridges]]* omhandlet Allen Klein.

:*Your phone don't ring no one answers your call*
:*How does it feel to be off the wall*
:*Well your mouthpiece squawks as he spreads your lies*
:*But you can't pull strings if your hands are tied*

Demo-versjonen av George Harrisons «Beware of Darkness» fra 1970 inneholder tekstpassasjen *Beware of ABKCO.* 

## Referanser


## Eksterne lenker
* 
*
Den Norske Skole Gran Canaria

**Den Norske Skole Gran Canaria** er en norsk skole i dalen Barranco de la Verga i Mogán kommune på Gran Canaria. Skolen er godkjent ifølge friskoleloven som norsk grunnskole og norsk videregående skole studieforberedende. Skolen, som også går under navnet *Colegio Noruego*, hadde 13 elever ved starten i 1974, og har hatt opptil 350 elever på det meste. Det er omtrent 40 ansatte. Skolen hadde tidligere internat for elever, dette er lagt ned.

Skolen har også kontrakt med Rikshospitalet avd. klimareiser. Hvert skoleår kommer åtte grupper av barn og ungdom med kronisk lungesykdom eller atopisk eksem. De er fire uker på Gran Canaria for å pleie sin helse under det utmerkede klimaet. Rikshospitalet stiller med norsk helsepersonell.

Skolen kan tilby både barneskole, ungdomsskole og videregående skole (studiespesialiserende).

## Eksterne lenker
* Colegio Noruego – Skolens hjemmesider
Inge André Olsen

**Inge André Olsen** (født 21. januar 1978) er en norsk fotballeder og tidligere fotballspiller.

Han var forsvarsspiller i Stabæk. Han kom til Stabæk i 1998 etter å ha spilt for Start. Han har 27 kamper og 1 mål på aldersbestemte landslag.

IA, som han kalles i Stabæk-miljøet, ble av mange regnet som ett av Norges absolutte største forsvarstalenter. Skader har imidlertid ødelagt mye for ham. Han spilte fast første sesongen i Stabæk, men de tre neste sesongene ble preget av bl.a. et par benbrudd.

I mars 2007 ble han innkalt til sin første landslagssamling for det norske A-landslaget, i en alder av 29 år. Dessverre fikk han et benbrudd rett etter det, og mistet begynnelsen av 2007-sesongen i Tippeligaen.
   
På slutten av 2007-sesongen ble han lånt ut til Start, og var blant lagets best spillende spillere, til tross for at Start rykket ned til Adeccoligaen. Han vendte så tilbake til Stabæk, før han ble lånt ut til Strømsgodset for hele sesongen 2008.

Den 21. januar 2010 ble det meldt at Olsen hadde lagt opp som aktiv fotballspiller på grunn av helsen; han ville ikke gjøre større skade enn det allerede var gjort på kroppen. Det utslagsgivende var hans siste hælskade, som ble operert uten at skaden ble noe bedre.

Den 1. januar 2011 tok Olsen over som sportslig leder i Stabæk etter Tom Schelvan, og har dermed det overordnede ansvaret for klubbens elitesatsing på herresiden.

Den 18. desember 2019 ble det offentliggjort at han tar over som sportsjef for den danske klubben AaB Fodbold fra 1. april 2020.

## Referanser


## Eksterne lenker
* 
* 
*
Mary Pickford

**Mary Pickford** (født **Gladys Louise Smith** 8. april 1892 i Toronto i Ontario, død 29. mai 1979 i Santa Monica i Los Angeles i California) var en kanadisk-amerikansk skuespiller, filmprodusent og manusforfatter. 

Pickford grunnla filmselskapet United Artists i 1919, sammen med Douglas Fairbanks, Charlie Chaplin og D.W. Griffith. Hun var gift med Fairbanks fra 1920 til 1936. I 1927 var Pickford også med på å grunnlegge Academy of Motion Picture Arts and Sciences. Om lydfilm uttalte hun: «Å sette lyd til film ville være som å ta leppestift på Venus av Milo.»

Pickford var kjent for slangekrøllene sine, men i 1928 fulgte hun moten og klippet dem av, noe som fikk amerikanske aviser til å skrive at uskyldens tid var forbi. «Man skulle nesten tro at jeg hadde myrdet noen,» sa hun etterpå. «Og kanskje jeg hadde det.»

Pickford vant Oscar for beste kvinnelige hovedrolle for rolletolkningen sin i dramafilmen *[[En kokette]]* (1929). Hun pensjonerte seg som skuespiller i 1933. Pickford fikk en stjerne på Hollywood Walk of Fame i 1960 og ble belønnet med en æres-Oscar i 1976. I 1999 ble hun kåret til tidenes 24. største kvinnelige filmlegende av Det amerikanske filminstituttet.

## Filmografi

## Referanser




## Eksterne lenker
* 
* 
* 
*
A.C. Bhaktivedanta Swami Prabhupada

**A.C. Bhaktivedanta Swami Prabhupada** eller *Srila Prabhupada A.C. Bhaktivedanta Swami Prabhupada* (født 1. september 1896 i Calcutta i Btitisk India, som *Abhay Charan De*, død 14. november 1977) er kjent som grunnleggeren av den hinduiske misjonsbevegelsen ISKCON (Hare Krishna-bevegelsen).

## Referanser


## Eksterne lenker
* harekrishna.no
*  gauranga.org
Janet Napolitano

**Janet Napolitano** (født 29. november 1957 i New York City i USA) er en amerikansk jurist og politiker tilknyttet Det demokratiske parti, og USAs sikkerhetsminister i Barack Obamas regjering. Hun var tidligere guvernør i den amerikanske delstaten Arizona. Hun ble valgt første gang i 2002, og gjenvalgt i 2006. Hun var Arizonas tredje kvinnelige guvernør og den første kvinnelige guvernør som har blitt gjenvalgt.

Janet Napolitano er av italiensk bakgrunn, og ble oppdratt som metodist i Pittsburgh i Pennsylvania og i Albuquerque i New Mexico. Hun begynte sin universitetsutdannelse ved Santa Clara University i Santa Clara i California men fortsatte etter grunneksamen i Virginia. Janet Napolitano er *Juris Doctor* fra University of Virginia School of Law og har tjenestegjort som aktor ved den føderale distriktsdomstolen i Arizona (*United States District Court for the District of Arizona*). Hun var Arizonas justisminister 1999 – 2003, før hun ble Arizonas guvernør.

## Referanser


## Eksterne lenker
* 
* 
*  Arizona Governor Janet Napolitano *offisiell delstatsside*
Norma Shearer

**Edith Norma Shearer** (1902–1983) var en canadisk-amerikansk filmskuespiller som vant en Oscar for beste kvinnelige hovedrolle i 1930. Hun har fått en stjerne på Hollywood Walk of Fame.

## Filmografi (utvalg)
* 1919: *[[The Star Boarder (1919)|The Star Boarder]]*
* 1920: *[[The Stealers]]*
* 1920: *[[Gjennem stormen]] (Way Down East)*
* 1920: *[[Han, som faar ørefikene]] (He Who Gets Slapped)*
* 1920: *[[The Man Who Paid]]*
* 1923: *[[The Wanters]]*
* 1922: *[[Channing of the Northwest]]*
* 1924: *[[Snobben]] (The Snob)*
* 1924: *[[Broken Barriers (1924)|Broken Barriers]]*
* 1924: *[[Broadway ved natt]]*
* 1924: *[[The Wolf Man (1924)|The Wolf Man]]*
* 1925: *[[Nesten gift]] (Excuse Me)*
* 1925: *Trænger du hjælp, saa rop!*
* 1927: *[[Gamle Heidelberg (film fra 1927)|Gamle Heidelberg]] (The student Prince in Old Heidelberg)*
* 1929: *[[Mrs. Cheyneys siste eventyr]] (The Last of Mrs. Cheyney)*
* 1929: *The Hollywood Revue of 1929*
* 1929: *[[De fraskiltes barn]] (Their Own Desire)*
* 1930: *[[Hun, den fraskilte]] (The Divorcee)*
* 1930: *[[O hellige ektestand]] (Let Us Be Gay)*
* 1931: *[[Den frie kjærlighet (film)|Den frie kjærlighet]] (Strangers May Kiss)*
* 1931: *[[Syndere]] (A Free Soul)*
* 1931: *Hvetebrødsdager/På bryllupsreise (Private Lives)*
* 1932: *[[Selsomt mellomspill]] (Strange Interlude)*
* 1932: *[[Smil gjennom tårer (1932)|Smil gjennom tårer]] (Smilin' Through)*
* 1932: *[[Slik elsker jeg deg]]*
* 1939: *[[Uten omsvøp]] (Riptide)*
* 1934: *[[Elisabeth Barretts kjærlighet]] (The Barrets of Wimpole Street)*
* 1936: *[[Romeo og Julie (1936)|Romeo og Julie]]*
* 1938: *Marie Antoinette*
* 1939: *[[Storm over Europa]] (Idiot's Delight)*
* 1939: *[[Kvinner (film)|Kvinner]] (The Women)*
* 1940: *Escape*
* 1942: *We Were Dancing* 
* 1942: *Her Cardboard Lover*

## Referanser


## Kilder
* 
* 

## Eksterne lenker
* 
*
Tucson

**Tucson** (uttales ) er den nest største byen i delstaten Arizona i USA. Den er også sete for fylket Pima County. Folketellingen i 2004 satte befolkningen innenfor bygrensene til 521&nbsp;605, og til 931&nbsp;210 for Tucson og omegn.

## Geografi
Byen har et areal på 505,3&nbsp;km², og ligger 728 m over havet. Den er omgitt av fem fjellkjeder &ndash; Santa Catalina-fjellene og Tortolita-fjellene i nord, Santa Rita-fjellene i syd, Rincon-fjellene i øst, og Tucson-fjellene i vest. Byen ligger langs Santa Cruz-elven, et elveleie som er tørt mesteparten av året, men som det tidvis strømmen vann gjennom i kortere perioder under monsunen.

Tucson ligger langs I-10 motorveien som går til Phoenix og Los Angeles i nordvest, og til El Paso og Jacksonville i øst. I-19 motorveien starter i Tucson og går ned til Nogales ved grensen til Mexico.

## Historie

Tucson ble trolig først besøkt av paleoindianere som kom dit for rundt 12&nbsp;000 år siden. Nyere arkeologiske utgravinger ved Santa Cruz-elven har funnet en landsby som er 4&nbsp;000 år gammel. Fra rundt 1200 f.kr. til 50 e.kr drev de lokale innbyggerne med jordbruk. De hadde omfattende vanningsanlegg, og plantet mais, bønner og andre vekster. I tillegg sanket de lokale vekster og drev med jakt. Hohokam-indianerne bodde i området rundt 600&ndash;1450 e.kr.

Jesuittmisjonæren Eusebio Francisco Kino ankom dalen i 1692 og stiftet misjonsstasjonen San Xavier del Bac i 1700. Den spanske kronen etablerte et fort i området i 1775, og byen ble kalt Tucson. Tucson ble en del av Mexico etter at Mexico vant uavhengighet fra Spania i 1821. Etter Gadsden-kjøpet i 1853 ble Tucson en del av USA. Fra august 1861 til midten av 1862 var Tucson hovedstaden for Confederate Territory of Arizona. Fram til 1863 var Tucson og resten av Arizona en del av New Mexico Territory. Fra 1867 til 1889 var Tucson igjen hovedstad, og da for «Arizona Territory». I 1879 ble avisa Arizona Daily Star stiftet.

University of Arizona som ligger i Tucson ble stiftet i 1885.

I 1900 bodde det 7&nbsp;531 mennesker i Tucson. Befolkningen økte gradvis til 13&nbsp;913 i 1910, 20&nbsp;292 i 1920, og 36&nbsp;818 i 1940.

## Klima
Tucson har i hovedsak to årstider, sommer og vinter. Sommeren i Tucson varer typisk fra mai til oktober. Tucson har også monsun som vanligvis starter i begynnelsen av juli og varer i omtrent åtte uker.

## Referanser


## Eksterne lenker
* 
*  
* Metropolitan Tucson Convention & Visitors Bureau
* Metropolitan Tucson Chamber of Commerce
Andreas Liebig

**Andreas Jochen Gerhard Liebig** (født 16. juli 1962 i Gütersloh, Westfalen) er en tysk organist.

Han studerte kirkemusikk ved Westfälische Landeskirchenmusikschule i Herford, og mellom 1983 og 1989 hovedfag i orgel, klaver og musikkteori ved Stuttgarter Musikhochschule hos bl.a. Ludger Lohmann, Adu Frederica Faiss, Helmut Lachenmann og Heinrich Deppert. Han studerte også med Daniel Roth i Paris og Zsigmond Szathmáry i Freiburg, og i 1989–1990 fikk han stipend fra Den tyske akademiske utvekslingstjeneste for å studere ved musikkhøyskolen i Wien med Hans Haselböck.

Liebig vant i 1988 første pris ved Dublins internasjonale orgelkonkurranse og den internasjonale orgelkonkurransen i Odense. Han mottok i 1992 forskningsstipend fra delstaten Schleswig-Holstein. Mellom 1989 og 1993 var han dosent i orgelspill ved Musikhochschule Lübeck, og fra 1995 til 1997 ved Norges musikkhøgskole.

I senere år har han arbeidet som kantor og organist ved en rekke kirker i Danmark, Norge og Sveits og som kunstnerisk leder for flere festivaler og konsertserier. Liebig var blant annet kantor i Nes kirke og også i Sagene kirke, Oslo, mellom 1997 og 2001 og dirigent for Oslo Bach Ensemble i samme periode.

Konsepsjon, kunstnerisk resp. administrativ ledelse av flere festivaler og akademier:
* 1991: Russische Kulturtage Gütersloh
* 1992: Internationale Musikwoche Gütersloh, Brahms Festival Lübeck, Internationale Orgelakademie Schloß Burgk, Ostwestfälische Orgeltage
* 1993: International Organ Academy Ærø
* 1994/2001/2002: Internasjonale Sommerkonserter Ringebu stavkyrkje
* 2001-2011: Krummhörner Orgelfrühling
* 2002ff.: Internationale Sommerkonzerte Dornum - *Nachtorgel bei Kerzenschein* (Holy-Orgel 1710/11) 
* 2014ff.: Internationale Orgelkonzerte im Basler Münster og Orgelmusiken zur Mittagszeit im Basler Münster
* 2017: Orgelsommer Marienhafe - *Himmelsstürmer*

CD-innspillinger:
* 2002 Stjerneklang på Wagner-orgelet (1741) i Nidarosdomen (HCD 7166)
* 2003 J. S. Bach – Orgelwerke Vol. I på Schnitger-orgelet i Martinikerk i Groningen. (AM 1390-2 Ars musici – Freiburger Musik Forum)
* 2007 Magnificat – Orgelportrait Kloster Oelinghausen (AM 1412-2  Ars musici – Freiburger Musik Forum)
* 2011 Sweet bird - Orgelportrait Dornum (Holy-Orgel 1710/11): Gudrun Sidonie Otto - Sopran, Andreas Liebig Orgel. (AK 1433-1)

Mange cross over-prosjekter med ballett og skuespillere som bl.a. Rut Tellefsen, Cyrill Cusack og Karl Michael Vogler, folkemusikere som Sinikka Langeland, Øyonn Groven Myhren og Sondre Bratland. 2007-2009 rektor for Båtsfjord kommunale kulturskole. 

Liebig har vært dosent for orgelspill ved Tiroler Landeskonservatorium i Innsbruck   fra 2013-2015 og, siden mai 2014, Münsterorganist ved katedralen Basler Münster i Basel i Sveits.

## Referanser
MetLife Building

**MetLife Building**, opprinnelig kalt **Pan Am Building** etter den første eieren Pan American World Airways, er en skyskraper i New York.

MetLife er med 246 meter New Yorks 14. høyeste bygning. Bygningen sto ferdig i 1963, og er fremdeles et av verdens største kontorbygg, målt etter gulvflate; 260&nbsp;000 m². Den massive fasaden (som av arkitektene var ment å skulle ligne formen på en flyvinge), samt det at den sperrer utsikten langs Park Avenue, har gjort MetLife til den kanskje mest forhatte bygningen i New York blant byens innbyggere. På tross av det er den populær blant leietakere, bl.a. på grunn av nærheten til Grand Central Terminal.

Etter at Pan Am gikk konkurs i 1991, ble bygningen overtatt av den nåværende eieren, Metropolitan Life Insurance Company.

## Referanser


## Eksterne lenker
* The Midtown Book
Janet Gaynor

**Janet Gaynor** (født **Laura Augusta Gainor**; 1906–1984) var en amerikansk filmskuespiller som i 1928 var den første som vant en Oscar for beste kvinnelige hovedrolle. Hun har fått en stjerne på Hollywood Walk of Fame.

## Filmografi (utvalg)
* 1924 – *[[All Wet]]*
* 1925 – *[[The Burning Trail]]*
* 1925 – *[[Dangerous Innocence]]*
* 1927 – *[[Syvende himmel (1927)|Syvende himmel]]*
* 1927 – *[[Solopgang (film)|Solopgang]]*
* 1928 – *[[Gatens engel]]*
* 1929 – *[[Drevet av kjærlighet]]*
* 1930 – *[[En studie i flirt]]*
* 1931 – *[[Pappa stankelben]]*
* 1933 – *[[Lykkens karusell]]*
* 1934 – *[[Servants' Entrance]]* – film basert på norske Sigrid Boos roman *[[Vi som går kjøkkenveien]]*
* 1935 – *[[Kampen for lykken]]*
* 1936 – *[[Storbyens fristelser]]*
* 1937 – *[[Hollywood (film)|Hollywood]]*

## Referanser


## Eksterne lenker
*